# Àgata Gil Capeta

Àgata Gil Capeta (Badalona, 23 d'octubre del 1979) és una dissenyadora gràfica i il·lustradora catalana. Ha contribuït en la difusió d'iniciatives sobre la salut, la cultura, la llengua, l'art o el compromís social. La seva activitat professional s'ha centrat en el camp de la comunicació gràfica i el dibuix. Fou la primera dona que va veure materialitzat el disseny del «dimoni de Badalona» en guanyar l'any 1999 —amb Blau@— el "I Concurs Crema'l tu!" organitzat per l'Àrea de Cultura de l'Ajuntament de Badalona.
Àgata Gil és filla de la ceramista Maria Teresa Capeta Brossa i de l'arquitecte activista, Francesc Gil Argemí. Va cursar la primària i la secundària a les Escoles Minguella. Es va llicenciar en Belles Arts a la Universitat de Barcelona en les especialitats de dibuix i gravat i va prosseguir estudis a l'Escola d'Art Pau Gargallo on es titulà com a Tècnica Superior en gràfica publicitària i il·lustració. Complementà la seva formació a l'Escola Eina amb un postgrau sobre il·lustració i premsa; amb estudis de serigrafia i gravat a Espai Cultural Eina Barra de Ferro, i la investigació sobre mitjans informàtics aplicats al disseny a l'Escola Algueró del Gremi de la Indústria i la Comunicació Gràfica de Catalunya.
Àgata Gil va iniciar la seva carrera com a il·lustradora quan encara era estudiant de Belles Arts a la Universitat de Barcelona. Ha portat a terme projectes d'il·lustració editorial per encàrrec de Castellnou, Claret, Teide o L'Abadia de Montserrat. Col·labora amb la revista Cavall Fort des de 2005 i amb la revista El Tatano, on ha il·lustrat receptes de cuina d'Ada Parellada i algunes portades d'aquesta publicació infantil. Els dibuixos i il·lustracions d'Àgata Gil s'han exposat a la llibreria Pati de Llibres de Sant Cugat del Vallès.
Àgata Gil ha realitzat projectes d'identitat gràfica i imatge corporativa, pàckaging, cartellisme, gràfica audiovisual i multimèdia, així com dissenys de comunicació gràfica per l'Ajuntament de Badalona, Aigües de Reus, Col·legi de Fisioterapeutes de Catalunya, i empreses del sector del vi, l'alimentació o les assegurances privades. És autora de nombrosos cartells: Fira del Vi de Falset, Ruta de la Tapa de Castellbisbal (2016). Artífex de la renovació de la imatge corporativa de l'Escola Arsenal (2021), de la marca arsenal, així com de la submarca cinquanta creada expressament a ran de la celebració del 50è aniversari de l'Escola d'Art de Vilafranca. Ha estat la responsable de maquetar el llibre infogràfic sobre Gabriel Ferrater i del disseny del «Calendari Garnatxa 2022», editats per LaBrida.
El 2008 va guanyar el Premi Mercè Llimona i els seus dibuixos van ser seleccionats per il·lustrar el conte La draga sense escates de la fil·lologa Lena Paüls. Aquest mateix treball va ser distingit, el 2010, amb el Premi The White Ravens promogut per la Internationale Jugendbibliothek de Múnic. El 2008, va obtenir el segon premi del Concurs de Cartells de la Festa Major de Gràcia. El 2003, va quedar finalista del Concurs Asha, convocat per la productora Cromosoma amb la finalitat d'animar una sèrie d'entreteniment sobre la interculturalitat i el seu disseny va merèixer el segon lloc del Concurs Arte Micra, promogut per l'empresa Nissan.

## Referències

* ↑ «Parlem amb la podòloga Roser Sabater Bilbeny i la il·lustradora Àgata Gil Capeta». El Tot. Revista d’informació local de Badalona, Montgat i Tiana., 26-09-2019.
* ↑ «Cartell Cavalcada de Reis, Badalona 2020». Ajuntament de Badalona, 01-01-2020. Arxivat de l'original el 2022-01-12. [Consulta: 12 gener 2002].
* ↑ Gómez Ribas, Joaquim «Roses, llibres i polèmiques». LíniaBadalona, 14-04-2014, pàg. 3.
* ↑ «La sala d’exposicions del Carme durà el nom del pintor Josep Uclés». Diari de Badalona, 02-01-2014.
* ↑ «UNANIMITAT AMB UCLÉS. Signatura de suport d'Àgata Gil». Josep Duran, 29-12-2013. [Consulta: 27 febrer 2022].
* ↑ Jaén / Gil, Maria / Àgata. Un barret de palla: La lluita de Pere Casaldàliga. Claret, 2014. ISBN 978-84-9846-824-3.
* ↑ «"El Refugi" exposa 10 anys del concurs Crema'l tu!». El Tot Badalona. Anuari '08, 2008, pàg. 304.
* ↑ «Maria Teresa Capeta tria Del mar: el blau». Ajuntament d'Argentona, 01-03-2011. [Consulta: 11 gener 2002].
* ↑ «Aventura't a sentir». Fundació La Salut Alta, 2017. [Consulta: 11 gener 2002].
* ↑ «S/T. Gravat d'Àgata Gil Capeta (2001). Patrimoni de la UB.». Universitat de Barcelona, 2001. [Consulta: 12 gener 2022].
* ↑ «El Refugi exposa 10 anys del Concurs Crema'l tu!». El Tot. Revista d’informació local de Badalona, Montgat i Tiana. Suplement Maig, 5-2008.
* ↑ «Àgata Gil Capeta. Llibres publicats». Publicacions de l'Abadia de Montserrat, 28-02-2011. [Consulta: 16 gener 2022].
* ↑ Parellada, Ada «Pastís deliciós de patates i tonyina». El Tatano, num 158 (ISSN 1139-0050), 2-2019, pàg. 25.mIl·lustracions d'Àgata Gil.
* ↑ Parellada, Ada «Pastís hipnòtic». El Tatano, num 168 (ISSN 1139-0050), 12-2019, pàg. 33. Il·lustracions Àgata Gil.
* ↑ Parellada, Ada «Pim pam pizza!». El Tatano, num 189 (ISSN 1139-0050), 9-2021, pàg. 25. Il·lustracions Àgata Gil.
* ↑ El Tatano, num 96 (ISSN 1139-0050), 12-2015, pàg. Portada.
* ↑ El Tatano, num 139 (ISSN 1139-0050), 7-2017, pàg. Portada.
* ↑ «Pati de Llibres». Corporació Catalana de Mitjans Audiovisuals, 04-12-2009. [Consulta: 16 gener 2022].
* ↑ «Ya le llamaremos. Celler Comunica» (en castellà). Pretywines, 11-03-2014. Arxivat de l'original el 2020-09-23. [Consulta: 16 gener 2022].
* ↑ «L’Escola Municipal d’Art Arsenal de Vilafranca celebrarà aquest curs el seu 50è aniversari». El 3 de Vuit, 20-10-2021.
* ↑ «Presentació de 'Gabriel Ferrater: llibre infogràfic' per celebrar el 99è aniversari del poeta reusenc». ReusDigital.cat, 19-05-2021. Arxivat de l'original el 2022-01-18 [Consulta: 16 gener 2022].
* ↑ «La il·lustradora badalonina Àgata Gil guanya el Premi Mercè Llimona 2008». Vilaweb, 13-12-2008. [Consulta: 11 gener 2022].
* ↑ «Agata Gil, guanyadora del Mercè Llimona d'Il·lustració». Eix Diari, 18-09-2008. [Consulta: 11 gener 2022].
* ↑ «Agata Gil és la guanyadora del Premi Mercè Llimona 2008, en la modalitat d'il·lustració». Vilanova i la Geltrú, 18-09-2008.
* ↑ «Premios White Ravens 2010» (en castellà). Culturamas. La revista de información cultural en internet, 11-05-2010. [Consulta: 16 febrer 2022].
* ↑ «Cromosoma aposta per la diversitat cultural amb «Asha»». El Punt Avui, 30-03-2009.

## Enllaços externs

* Àgata Gil Capeta - Lloc web oficial